Nacionālā basketbola līga

Nacionālā basketbola līga (zināma arī kā Ramirent Nacionālā basketbola līga) ir otrs spēcīgākais vīriešu basketbola klubu turnīrs Latvijā. Tas tika izveidots 2020. gadā uz Latvijas Basketbola līgas 2. divīzijas (LBL2) bāzes. Turnīrā piedalās 22 komandas, kas pēc reģionālā principa sadalītas Austrumu un Rietumu grupās. Čempioni var saņemt iespēju spēlēt Latvijas—Igaunijas Basketbola līgā un LBL augstākajā divīzijā.

 Vēsture 

 LBL2 
Latvijas Basketbola līgas 2. divīzija (LBL2) tika izveidota 1992. gadā. Regulārās sezonas uzvarētājs kļuva par līgas čempionu līdz 2013. gadam, kad tika ieviesti divi posmi - pirmajā notika regulārais sezonas čempionāts, bet otrajā komandas iedalīja divās grupās. Pirmā spēlēja par 1.–10. vietu, bet otrā - par 11.–19. vietu.

Pirms 2019.—2020. gada sezonas divīzija ieguva nosaukumu Ramirent LBL2, kā ģenerālsponsoru piesaistot celtniecības tehnikas īres uzņēmumu Ramirent. Turnīram pieteica 22 komandas. TIka mainīta izspēles sistēma - divlīmeņu regulārās sezonas un izslēgšanas spēļu vietā komandas sadalīja pa Rietumu un Austrumu grupām. Grupu astoņas labākās komandas kvalificējas izslēgšanas turnīram. Šajā sezonā par čempioniem kļuva "Gulbenes Buki".

 NBL 
2020. gadā LBL2 tika pārdēvēta par Nacionālo basketbola līgu. Pirmā NBL sezona 2020.—2021. gada sezona netika pabeigta COVID-19 pandēmijas dēļ.

2021.—2022. gada sezonā finālā tikās BK Jēkabpils un BK Jelgava komandas. Sērijā ar 3—0 uzvarēja BK Jelgava, bet par finālsērijas MVP atzina Jelgavas komandas saspēles vadītāju Kristapu Pļavnieku. Pēc šīs sezonas BK Jēkabpils komanda beidza pastāvēt.

2022.—2023. gada sezonas regulārajā čempionātā Gulbenes "Buki" uzvarēja Austrumu grupā, kļūstot par pirmo komandu līgas vēsturē, kas visu regulāro sezonu aizvadījusi bez zaudējumiem, savukārt Rietumu grupā uzvarēja "Kandava/Anzāģe", kas sezonas noslēgumā kļuva par NBL čempioniem. 2024. un 2025. gadā atkal pie čempiontitula tika BK Jelgava, 2024.—2025. gada sezonas finālā uzveicot "Mārupe/LU" piecu spēļu finālsērijā, kur čempions tika noskaidrots tikai ar pēdējo metienu (68-67).

 Sezona Čempioni Finālists Sērijas rez. 1. spēle 2. spēle 3. spēle 4. spēle 5. spēle Trešā vieta 2021  sezona apturēta (Covid19)               2022  BK Jelgava  BK Jēkabpils  3-0  103-82  81-63  96-85      Kandava/Anzāģe  2023  Kandava/Anzāģe  BK Jelgava  3-1        69-62    Gulbenes Buki  2024  BK Jelgava  Salaspils  3-0  62-43  86-81  83-62      Gulbenes Buki  2025  BK Jelgava  Mārupe/LU  3-2  82-69  74-75  72-78  79-67  68-67  Gulbenes Buki 

 Medaļas 
 Klubs Čempions Vicečempions 3. vieta Medaļas kopā Čempionu gadi BK Jelgava 3 1 0 4 2022, 2024, 2025 Kandava/Anzāģe 1 0 1 2 2023 Gulbenes Buki 0 0 3 3 BK Jēkabpils 0 1 0 1 Salaspils 0 1 0 1 Mārupe/LU 0 1 0 1 

 Atsauces 

 Ārējās saites 

 Mājaslapa

Kategorija:Basketbols Latvijā
Kategorija:Basketbola līgas
Kategorija:Sporta sacensības Latvijā